Arrestat raġel b'rabta ma' allegat attività sesswali ma' minuri Investigazzjonijiet mill-Pulizija tal-Iskwadra ta' Kontra l-Vizzji u dawk mid-Distrett ta' Raħal Ġdid wasslu għal-arrest ta' Raġel mill-Pakistan ta' 32 sena b'rabta ma' allegat attività sesswali ma' minuri. Bil-każ ġiet infurmata l-Maġistrat tal-Għassa Dr Donatella Frendo Dimech li fetħet inkjesta filwaqt li l-investigazzjoni tal-Pulizija għadha għaddejja. Ir-raġel qed jinżamm arrestat waqt li l-investigazzjonijiet tal-Pulizija għadhom għaddejjin. Huwa mistenni jitressaq il-Qorti fis-sigħat li ġejjin.